|  |
| --- |
| **Analýza vplyvov na podnikateľské prostredie****(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
|

|  |
| --- |
|[ ]  **iba na MSP (0 - 249 zamestnancov)**  |
|[ ]  **iba na veľké podniky (250 a viac zamestnancov)** |
|[x]  **na všetky kategórie podnikov** |

 |
| **3.1 Dotknuté podnikateľské subjekty** - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.**Aký je ich počet?* |
| Návrh zákona sa bude týkať najmä prevádzkovateľov cestnej dopravy, ktorí používajú motorové vozidlá alebo jazdné súpravy na prepravu tovaru v medzinárodnej doprave, ktorých najväčšia prípustná celková hmotnosť presahuje 2,5 tony, ale nepresahuje 3,5 tony. Títo patria v súčasnosti pod rozsah zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Nevieme presne aký počet takýchto prevádzkovateľov bude. Ministerstvo vnútra SR eviduje iba celkový počet vydaných živností na nákladnú prepravu tovaru s celkovou hmotnosťou nepresahujúcou 3,5 ton, ktorých je v súčasnosti viac ako 160 000 a väčšina týchto subjektov podľa nášho názoru zostane naďalej pod rozsahom zákona č. 455/1991 Zb. o živnostenskom podnikaní (živnostenský zákon). V Slovenskej republike bolo podľa štatistiky Ministerstva vnútra SR k 31. decembru 2020 v kategórií nákladných vozidiel s celkovou hmotnosťou do 3,5 tony evidovaných 267 962 vozidiel pričom v rozsahu od 2,5 tony, do 3,5 tony 148 689. Návrh zákona sa bude týkať aj prevádzkovateľov cestnej dopravy, ktorí sú držiteľmi licencie Spoločenstva pre nákladnú dopravu a držiteľmi licencie Spoločenstva na medzinárodnú osobnú prepravu autobusmi a autokarmi.K 31. decembru 2020 bolo v Slovenskej republike evidovaných 7 152 dopravcov, ktorí boli držiteľmi licencie Spoločenstva pre nákladnú dopravu. Títo dopravcovia majú vydané overené kópie licencií Spoločenstva pre vozidlá v počte 53 662.K 31. decembru 2020 bolo v Slovenskej republike evidovaných 826 dopravcov, ktorí boli držiteľmi licencie Spoločenstva na medzinárodnú osobnú prepravu autobusmi a autokarmi. Títo dopravcovia majú vydané 4 058 overených kópii licencií Spoločenstva pre ich vozidlá. |
| **3.2 Vyhodnotenie konzultácií** - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.**Ako dlho trvali konzultácie?**Uveďte hlavné body konzultácií a výsledky konzultácií.* |
| Verejnosť bola o príprave zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov informovaná prostredníctvom predbežnej informácie zverejnenej v informačnom systéme verejnej správy Slov-Lex (PI/2021/27) od 10. februára 2021 do 12. marca 2021. K predbežnej informácii Asociácia priemyselných zväzov vzniesla jednu pripomienku, avšak táto pripomienka sa netýkala zákona č. 56/2012 Z. z. o cestnej doprave ani predmetu novelizácie. Zároveň informácia o konzultáciách bola zverejnená na webovom sídle Ministerstva hospodárstva SR <https://www.economy.gov.sk/podnikatelske-prostredie/jednotna-metodika/prebiehajuce-konzultacie-a-predbezne-informacie>Konzultácie prebiehali v období od 10. 2. 2021 do 12.3. 2021. Konzultácie sa uskutočnili vo forme pracovného stretnutia s Ministerstvom vnútra SR so zástupcami Odboru živnostenského podnikania, čiastkovo sa konali konzultácie so zainteresovanými subjektmi najmä v oblasti dopravy a štátnej správy. Hlavným cieľom konzultácií bolo získať podnety z aplikačnej praxe a spätnú väzbu na prípadné zmeny a návrhy. Z nášho pohľadu cieľ konzultácií bol splnený, pretože aj na základe podnetov v rámci konzultácií bol pripravený návrh zákona.Ďalšou formou zapojenia verejnosti bude medzirezortné pripomienkové konanie. |
| **3.3 Náklady regulácie** - **z toho MSP** |
| ***3.3.1 Priame finančné náklady****Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu* |
| Náklady vo forme správnych poplatkoch na získanie licencie Spoločenstva pre nových prevádzkovateľov cestnej dopravy sú vo výške 163 eur (Vydanie povolenia na vykonávanie povolania prevádzkovateľa nákladnej cestnej dopravy 30 eur, Vydanie licencie Spoločenstva 20 eur, Vydanie overenej kópie licencie Spoločenstva na každé vozidlo 3 eur, Vykonanie skúšky odbornej spôsobilosti v oblasti cestnej nákladnej dopravy alebo osobnej cestnej dopravy 100 eur, Vydanie osvedčenia o odbornej spôsobilosti v cestnej nákladnej doprave alebo v cestnej osobnej doprave 10 eur).Nevieme presne aký počet prevádzkovateľov cestnej dopravy bude mať takúto povinnosť avšak ak odhadujeme počet 5 000, tak náklady na podnikateľské prostredie sú 815 000 eur (5 000 x 163 eur). V prípade elektronických podaní náklady môžu byť nižšie.

|  |  |  |
| --- | --- | --- |
| *Priame finančné náklady* | *Náklady* | *Náklady na podnikateľské prostredie* |
| *Správne poplatky* | *163 eur/ subjekt/jedno vozidlo* | *815 000 eur /5000 subjektov*  |
| ***Celkové priame finančné náklady***  | ***163 eur*** | ***815 000 eur*** |

 |
| ***3.3.2 Nepriame finančné náklady****Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Nepriame finančné náklady môžu vzniknúť prechodom subjektu z rozsahu zákona č. 455/1991 Zb. o živnostenskom podnikaní (živnostenský zákon) v znení neskorších predpisov pod zákon č. 56/2012 Z. z. o cestnej doprave v znení neskorších predpisov. Tieto zmeny môžu súvisieť s finančnou spoľahlivosťou, odbornou spoľahlivosťou, technickou základňou, prepravným poriadkom, označením vozidiel a povinnosťami, ktoré súvisia s podnikaním podľa Nariadení Európskeho parlamentu a Rady 1071/2009 a 1072/2009. Náklady môžu vzniknúť aj s organizáciou práce vodičov, pretože na tento segment sa začnú uplatňovať podmienky kabotáže a od 1. júla 2026 aj podmienky zaznamenávania pracovného času záznamovým zariadením. Vozidlá, ktoré sa budú používať v medzinárodnej doprave na prepravu tovaru, ktorých najväčšia prípustná celková hmotnosť vrátane prípojných vozidiel bude presahovať 2,5 tony budú musieť byť vybavené záznamovým zariadením – inteligentným tachografom druhej generácie. Náklady na montáž záznamového zariadenia vrátane montáže potrebných súčastí, a overenia budú závisieť od ponuky na trhu avšak tieto náklady odhadujeme vo výške 1 100 eur/ vozidlo. Zároveň pre vodiča je potrebná karta vodiča do záznamového zariadenia, ktorej cena je 54 eur. Ak by sa montáž týkala 5 000 vozidiel, tak náklady na montáž na celé podnikateľské prostredie by tvorili sumu 5 770 000 eur (5000 x 1154 eur = 5 770 000 eur ).Pozitívne dopady návrhu môžu byť pre podnikateľské subjekty (vrátane MSP) zabezpečujúce inštaláciu, overovanie a výmenu záznamových zariadení. Ak odhadujeme cenu za montáž a cenu za overenie záznamového zariadenia vo výške cca 250 eur/vozidlo tak pozitívne dopady na 5000 vozidiel pre podnikateľské subjekty sú vo výške 1 250 000 eur.

|  |  |  |
| --- | --- | --- |
| *Nepriame finančné náklady* | *Náklady* | *Náklady na podnikateľské prostredie* |
| *Montáž záznamového zariadenia* | *1 154 eur/vozidlo* | *5 770 000 eur /5000 subjektov*  |
| ***Celkové nepriame finančné náklady***  | ***1 154 eur*** | ***5 770 000 eur*** |

 |
| ***3.3.3 Administratívne náklady****Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Administratívne náklady na získanie licencie Spoločenstva pre nových prevádzkovateľov cestnej dopravy: * podanie žiadosti o vydanie povolenia na vykonávanie povolania prevádzkovateľa nákladnej cestnej dopravy (200 minút podľa metodiky), frekvencia jednorazovo (koeficient frekvencie 1),
* podanie žiadosti o vydanie licencie Spoločenstva (200 minút podľa metodiky), frekvencia jednorazovo (koeficient frekvencie 1),
* podanie prihlášky na skúšku k preukázaniu odbornej spôsobilosti (200 minút podľa metodiky), frekvencia jednorazovo (koeficient frekvencie 1),
* podanie žiadosti o vydanie osvedčenia o odbornej spôsobilosti, (200 minút podľa metodiky), frekvencia jednorazovo (koeficient frekvencie 1),
* počet prevádzkovateľov 5 000.

Výpočet: 1 133 eur /160 hodín za mesiac x 13,33 hodín (800 minút) x 1 (koeficient frekvencie) = 94,39 eur. Na celé podnikateľské prostredie 94,39 eur x 5000 = 471 950 eur.

|  |  |  |
| --- | --- | --- |
| *Administratívne náklady* | *Náklady* | *Náklady na podnikateľské prostredie* |
| *Podanie žiadosti o vydanie licencie Spoločenstva pre 2,5-3,5t.* | *94,39 eur/ subjekt* | *471 950 eur /5000 subjektov*  |
| ***Celkové administratívne náklady***  | ***94,39 eur*** | ***471 950 eur*** |

 |
| ***3.3.4 Súhrnná tabuľka nákladov regulácie – ide len o odhad, týkajúci sa nových držiteľov koncesie po nadobudnutí účinnosti zákona.***

|  |  |  |
| --- | --- | --- |
|  | *Náklady*  | *Náklady na celé podnikateľské prostredie* |
| *Priame finančné náklady* | ***163 eur*** | ***815 000 eur*** |
| *Nepriame finančné náklady* | ***1154 eur*** | ***5 770 000 eur*** |
| *Administratívne náklady* | ***94,39 eur*** | ***471 950 eur*** |
| ***Celkové náklady regulácie***  | ***1 411,39 eur*** | ***7 056 950 eur*** |

 |
| **3.4 Konkurencieschopnosť a správanie sa podnikov na trhu**- **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.**Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.**Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?**Ovplyvňuje prístup k financiám? Ak áno, ako?* |
| Návrhom zákona na základe zmeny legislatívy EÚ dochádza k zavedeniu podmienok podnikania prevádzkovateľov cestnej dopravy, ktorí budú vykonávať medzinárodnú prepravu tovaru vozidlami, ktorých najväčšia prípustná celková hmotnosť presahuje 2,5 tony, ale nepresahuje 3,5 tony. Ide o reguláciu tohto odvetvia v rámci Európskej únie, čo môže mať za následok zvýšené náklady u prevádzkovateľov. Zároveň ide o harmonizáciu podmienok v rámci Európskej únie a získanie licencie Spoločenstva, z tohto dôvodu v tomto segmente by nemali platiť ďalšie národné podmienky a z tohto dôvodu v niektorých prípadoch to môže mať aj pozitívny dopad na rozvoj dopravných služieb v tomto segmente. Zároveň návrh zákona nebude mať podľa nášho názoru vplyv na obchodné bariéry ani vplyv na vyvolanie cezhraničných investícií, ani na cenu a dostupnosť služieb. Návrh zákona nevytvára nové možnosti financovania aktivít. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.**Zjednodušuje uvedenie alebo rozšírenie nových výrobných metód, technológií a výrobkov na trh?**Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).**Podporuje vyššiu efektivitu výroby/využívania zdrojov? Ak áno, ako?**Vytvorí zmena nové pracovné miesta pre zamestnancov výskumu a vývoja v SR?* |
| Návrh zákona podľa nášho názoru nebude mať vplyv na inovácie. |